**Zmluva č. XXX**

**o dodávke elektriny, zabezpečení distribúcie elektriny a prevzatí zodpovednosti za odchýlku**

**Zmluvné strany:**

**Objednávateľ:**

|  |  |
| --- | --- |
| Názov: | Všeobecná zdravotná poisťovňa, a.s. |
| Sídlo: | Panónska cesta 2, 851 04 Bratislava - mestská časť Petržalka |
| Zastúpená: | MUDr. Beata Havelková, MPH, MBA,  podpredsedníčka predstavenstva  Ing. Ľubomír Kováčik, člen predstavenstva |
| IČO:  DIČ: | 35 937 874  202207040 |
| IČ DPH: | SK2022027040 |
| Zapísaná:  Bankové spojenie:  IBAN: | v Obchodnom registri Mestského súdu Bratislava III, oddiel: Sa, vložka číslo: 3602/B  Štátna pokladnica  SK47 8180 0000 0070 0018 2424 |
| (ďalej len „Objednávateľ“) |  |

**Poskytovateľ:**

|  |  |
| --- | --- |
| Názov: |  |
| Sídlo: |  |
| Zastúpený: |  |
| IČO:  DIČ: |  |
| IČ DPH: |  |
| Zapísaný: |  |
| Bankové spojenie:  IBAN:  (ďalej len „Poskytovateľ“) |  |

(Objednávateľ a Poskytovateľ spolu ďalej ako „**Zmluvné strany**“)

Zmluvné strany uzatvárajú túto Zmluvu o dodávkeelektriny, zabezpečení distribúcie elektriny a prevzatí zodpovednosti za odchýlku podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej ako „**Zmluva**“) nasledovne:

**Článok 1**

**Úvodné ustanovenia**

* 1. Verejné obstarávanie realizoval Objednávateľ v súlade s Výzvou na predkladanie ponúk v rámci dynamického nákupného systému zriadeného Ministerstvom vnútra Slovenskej republiky, ktoré uskutočnilo užšiu súťaž za účelom zriadenia dynamického nákupného systému, ktorej oznámenie o vyhlásení verejného obstarávania bolo uverejnené vo Vestníku verejného obstarávania EÚ č. 2021/S 201 zo dňa 15.10.2021 pod značkou 2021/S 201-522378 na predmet zákazky „Zabezpečenie nákupu, dodávky a distribúcie elektriny a plynu DNS“ (ďalej ako „**Verejné obstarávanie**“) podľa zák. č. 343/2015 Z. z. o verejnom obstarávaní v znení neskorších predpisov (ďalej ako „**Zákon o verejnom obstarávaní**“). Súčasťou dokumentácie Verejného obstarávania bol opis predmetu zákazky (ďalej ako „**OPZ**“), ktorý tvorí Prílohu č. 1 tejto Zmluvy.
  2. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  3. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  4. V súlade s touto Zmluvou budú Objednávateľovi poskytnuté plnenia podľa predmetu zákazky Verejného obstarávania špecifikované v článku 2 tejto Zmluvy.

**Článok 2**

**Predmet Zmluvy**

* 1. Predmetom tejto Zmluvy je záväzok Poskytovateľa zabezpečiť pre Objednávateľa dodávku elektriny, distribučné služby v odberných miestach definovaných v Prílohe č. 2 tejto Zmluvy (ďalej ako „**Odberné miesta**“), prevzatím zodpovednosti za Objednávateľa za odchýlku na Odberných miestach voči zúčtovateľovi odchýlok v súlade s OPZ vykonávaných Poskytovateľom pre Objednávateľa (ďalej ako „**Zmluvné plnenia**“) a záväzok Objednávateľa za riadne a včas poskytnuté Zmluvné plnenia zaplatiť Poskytovateľovi odplatu v súlade s čl. 4 tejto Zmluvy.
  2. Poskytovateľ zabezpečí komplexné Zmluvné plnenia súvisiace s pravidelnou bezpečnou, stabilnou a komplexnou dodávkou elektriny do Odberných miest vrátane distribučných služieb v Odberných miestach a prevzatia zodpovednosti za odchýlky voči zúčtovateľovi odchýlok za každé z Odberných miest za týchto podmienok:
     1. Poskytovateľ nemá právo od Objednávateľa požadovať žiadne iné poplatky ani platby, ktoré nie sú dohodnuté v tejto Zmluve;
     2. Poskytovateľ sa zaväzuje dodávať elektrinu a poskytovať distribučné služby Objednávateľovi na základe tejto Zmluvy za cenu dohodnutú v tejto Zmluve.

**Článok 3**

**Práva a povinnosti Zmluvných strán**

* 1. Poskytovateľ je povinný realizovať akékoľvek a všetky Zmluvné plnenia:
     1. v súlade s ustanoveniami tejto Zmluvy, a zároveň
     2. v súlade s OPZ, a zároveň
     3. v súlade s príslušnými všeobecne záväznými právnymi predpismi platnými na území SR, a zároveň
     4. podľa písomných pokynov Objednávateľa, a zároveň
     5. v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR, a zároveň
     6. s odbornou starostlivosťou, ktorú je možné od Poskytovateľa dôvodne očakávať, zachovávajúc štandardy „best practice“ v danom odvetví, a zároveň
     7. za každých okolností riadne a včas.

Poskytovateľ je tiež povinný riadne plniť predmet tejto Zmluvy, dodržiavať túto Zmluvu a štandardy kvality dodávky elektriny a distribúcie elektriny stanovené osobitnými predpismi a tieto náležite nepretržite vyhodnocovať.

* 1. Poskytovateľ sa zaväzuje:
     1. pri poskytovaní Zmluvných plnení bez zbytočného odkladu spolupracovať s príslušným prevádzkovateľom distribučnej sústavy, do ktorej sú pripojené Odberné miesta (ďalej ako „**PDS**“), tak aby bol schopný riadne poskytovať plnenia podľa tejto Zmluvy;
     2. bez zbytočného odkladu, potom ako sa o tom dozvedel, písomne Objednávateľa informovať o akýchkoľvek okolnostiach dôležitých pre riadne poskytovanie plnenia definovaných v OPZ a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi;
     3. písomne upozorniť Objednávateľa na nesprávnosť (vrátane rozporu s právnym poriadkom) ním navrhovaného postupu, podkladov a/alebo iných pokynov týkajúcich sa plnení definovaných v OPZ bezodkladne, najneskôr do piatich (5) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá Objednávateľovi za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade v príčinnej súvislosti s pokynom Objednávateľa vznikne;
     4. poskytovať plnenia definované v tejto Zmluve a OPZ nepretržite a bezodkladne, okrem prípadu prekážky charakteru vyššia moc. Pre účely tejto Zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Za vyššiu moc sa nepovažujú výpadky vo výrobe a nezískanie úradných povolení. V prípade, ak by nastala okolnosť, ktorá je považovaná za prekážku charakteru vyššia moc podľa tejto Zmluvy, je Poskytovateľ povinný bezodkladne písomne informovať o tejto prekážke Objednávateľa, ak tak neučiní v lehote do piatich (5) kalendárnych dní odkedy mala prekážka nastať, nie je Poskytovateľ oprávnený sa existencie uvedenej prekážky dovolávať;
     5. zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Zmluvných plnení v zmysle tejto Zmluvy (ďalej ako „**Dôverné informácie**”). Poskytovateľ sa zaväzuje, že použije Dôverné informácie výhradne na účely poskytovania Zmluvných plnení v zmysle tejto Zmluvy;
     6. poskytnúť Objednávateľovi všetku súčinnosť a vyvinúť maximálne úsilie, ktoré je možné dôvodne požadovať, potrebné na plnenie tejto Zmluvy;
     7. bezodkladne informovať Objednávateľa o akýchkoľvek prekážkach brániacich poskytovaniu riadneho a včasného Zmluvného plnenia a tiež bezodkladne informovať Objednávateľa o tom, že u Poskytovateľa nastali okolnosti podľa čl. 7 ods. 7.3 tejto Zmluvy alebo u Poskytovateľa došlo k strate príslušného oprávnenia potrebného na poskytovanie Zmluvného plnenia, resp. strate spôsobilosti dodávať elektrinu podľa tejto Zmluvy.
  2. Poskytovateľ vyhlasuje, že:
     1. je odborne spôsobilý poskytovať Zmluvné plnenia, súhlasí s rozsahom Zmluvného plnenia a bez výhrad súhlasí s dohodnutou cenou za Zmluvné plnenia podľa tejto Zmluvy;
     2. má platné povolenie na podnikanie v energetike, ktoré poskytovateľa oprávňuje podnikať v oblasti dodávky elektriny na území SR v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej ako „**Zákon o energetike**“);
     3. je subjektom zúčtovania odchýlky účastníka trhu v zmysle Zákona o energetike alebo má uzatvorenú zmluvu so zúčtovateľom odchýlok ***(poskytovateľ uvedie číslo zmluvy a dátum jej uzatvorenia)***;
     4. má platné rozhodnutie o pridelení EIC kódu;
     5. má v distribučnej sieti SR pre elektrinu s prevádzkovateľmi sústavy (Západoslovenská distribučná, a.s., Stredoslovenská distribučná, a.s., Východoslovenská distribučná, a.s.) vytvorenú bilančnú skupinu o prístupe do distribučnej siete na vymedzenom území príslušnom pre Odberné miesto Objednávateľa;
     6. nemá vedomosť o žiadnych skutočnostiach, ktoré by mu bránili alebo mohli brániť fakticky alebo právne alebo inak v poskytovaní Zmluvných plnení podľa tejto Zmluvy.

Povolenia a vyhlásenia podľa tohto bodu Zmluvy tvoria Prílohu č. 4 tejto Zmluvy. Poskytovateľ sa zaväzuje zabezpečiť a udržiavať v platnosti povolenia a pravdivosť a úplnosť vyhlásení podľa tohto bodu Zmluvy počas celej doby trvania tejto Zmluvy.

* 1. Poskytovateľ je oprávnený poskytovať Zmluvné plnenia v súlade s touto Zmluvou aj prostredníctvom subdodávateľa, ktorý je uvedený v Zozname subdodávateľov, ktorý tvorí Prílohu č. 5 tejto Zmluvy. Subdodávateľ poskytuje Zmluvné plnenia v mene a na účet Poskytovateľa, a teda za poskytovanie Zmluvných plnení prostredníctvom subdodávateľa zodpovedá Poskytovateľ, akoby Zmluvné plnenia poskytoval sám, najmä Poskytovateľ zodpovedá za to, že subdodávateľ bude pri poskytovaní Zmluvných plnení postupovať v súlade s touto Zmluvou. Poskytovateľ je povinný najneskôr tri (3) kalendárne dni pred tým ako budú Zmluvné plnenia poskytované prostredníctvom subdodávateľa, písomne oznámiť Objednávateľovi presnú identifikáciu subdodávateľa, prostredníctvom ktorého budú poskytované Zmluvné plnenia. V prípade, že niektorý zo subdodávateľov nie je v okamihu podpisu Zmluvy známy a vstúpi do procesu v priebehu plnenia predmetu Zmluvy, musí byť tento subdodávateľ odsúhlasený formou dodatku k Zmluve.
  2. V Prílohe č. 5 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 tejto Zmluvy, a to bezodkladne.
  3. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa ods. 3.5 tohto článku Zmluvy a predmety subdodávok, pričom pri výbere subdodávateľa musí Poskytovateľ postupovať s odbornou starostlivosťou tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  4. Subdodávateľ alebo subdodávatelia podľa osobitného predpisu, ktorí podľa § 11 ods. 1 Zákona o verejnom obstarávaní majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora, a to počas celého času, kedy poskytujú Zmluvné plnenie. Povinnosť zápisu do registra partnerov verejného sektora upravuje osobitný predpis - Zákon o verejnom obstarávaní. Poskytovateľ zodpovedá za to, že subdodávatelia Poskytovateľom určení na poskytovanie Zmluvného plnenia spĺňajú podmienku uvedenú v predchádzajúcej vete tohto ustanovenia Zmluvy, a to počas celého času, kedy dochádza k poskytovaniu Zmluvného plnenia.
  5. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy o subdodávke realizoval sám, uvedené plnenie musí byť poskytované vždy a za každých okolností v súlade s touto Zmluvou. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Poskytovateľ je povinný na výzvu Objednávateľa bezodkladne preukázať Objednávateľovi, že Poskytovateľ splnil svoje finančné záväzky voči svojim subdodávateľom podľa zmluvy o subdodávke. V prípade, ak Poskytovateľ riadne a včas nesplnil svoje finančné záväzky voči svojim subdodávateľom podľa zmluvy o subdodávke, je Objednávateľ oprávnený pozastaviť úhradu odmeny podľa tejto Zmluvy, s tým, že sa Objednávateľ nedostane do omeškania s plnením uvedenej povinnosti a to až do doby, kedy Poskytovateľ preukáže splnenie svojich záväzkov voči svojim subdodávateľom podľa zmluvy o subdodávke. Pozastavenie úhrady odmeny podľa predchádzajúcej vety tohto ustanovenia Zmluvy nie je dôvodom na odstúpenie od tejto Zmluvy Poskytovateľom a nie je ani dôvodom, pre ktorý by bol Poskytovateľ oprávnený pozastaviť poskytovanie Zmluvných plnení.
  6. Poskytovateľ je povinný poskytovať Objednávateľovi dokumenty nevyhnutné na poskytovanie plnení v písomnej podobe, vždy ak je to možné aj v elektronickej podobe, pokiaľ sa v tejto Zmluve nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním Zmluvných plnení v rozsahu určenom všeobecne záväznými právnymi predpismi platnými na území SR, najmä v zmysle Zákona o energetike. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním Zmluvných plnení, ak je to potrebné v súvislosti s plnením tejto Zmluvy, alebo ak takúto povinnosť Poskytovateľovi ukladá všeobecne záväzný právny predpis platný na území SR.
  7. Ak sa Objednávateľ dopustí neoprávneného odberu elektriny, ktorý je definovaný v § 46 Zákona o energetike, jeho konanie sa považuje za podstatné porušenie tejto Zmluvy a Poskytovateľ má právo, ak uvedené porušenie trvá:
     1. prostredníctvom prevádzkovateľa distribučnej siete prerušiť alebo obmedziť distribúciu elektriny do Odberného miesta Objednávateľa;
     2. písomne odstúpiť od tejto Zmluvy.
  8. Dodávka poslednej inštancie sa začína dňom nasledujúcim po dni, keď Poskytovateľ stratil spôsobilosť dodávať elektrinu a bola dodávateľovi elektriny poslednej inštancie oznámená táto skutočnosť.
  9. Dodávka poslednej inštancie trvá najviac tri (3) mesiace. Objednávateľ uhradí dodávateľovi poslednej inštancie cenu za dodávku elektriny podľa cenového rozhodnutia vydaného Úradom pre reguláciu sieťových odvetví pre dodávateľa poslednej inštancie. Dodávka poslednej inštancie sa môže ukončiť skôr v prípade, že Objednávateľ uzatvorí zmluvu s novým dodávateľom elektriny, ktorým môže byť aj dodávateľ poslednej inštancie.
  10. V prípade, že Poskytovateľ stratil spôsobilosť dodávateľ elektrinu, je povinný informovať Objednávateľa o dodávke poslednej inštancie najneskôr pätnásť (15) dní pred uplynutím výpovednej lehoty zmluvy o prístupe do distribučnej sústavy a distribúcii elektriny alebo bezodkladne, najneskôr však do 15 dní po vzniku tejto skutočnosti.
  11. Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Zmluvy. S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s dôvernými informáciami.
  12. Dodávka elektriny je zabezpečená na základe Prevádzkového poriadku prevádzkovateľa distribučnej sústavy spoločnosti Západoslovenská distribučná, a.s., Stredoslovenská energetika - Distribúcia, a.s. a Východoslovenská distribučná, a.s. a schválenej Úradom pre reguláciu sieťových odvetví.
  13. Objednávateľ si vyhradzuje právo, v prípade potreby (napr. získanie nového objektu, predaj objektu) určiť aj ďalšie odberné miesto, resp. zrušiť odberné miesto podľa svojich aktuálnych potrieb, a to na základe písomného dodatku k Zmluve s tým, že cena sa nemení. V takomto prípade sa doplní odberné miesto do Zoznamu, ktorý tvorí Prílohu č. 2 tejto Zmluvy a upraví sa predpokladaný rozsah Zmluvných plnení, formou dodatku k Zmluve.
  14. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa, a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
  15. Objednávateľ menuje osobu zodpovednú za kontrolu realizácie a preberanie plnení: Ing. Peter Nagy, [peter.nagy@vszp.sk](mailto:peter.nagy@vszp.sk), 0910 864 182.
  16. Poskytovateľ menuje osobu zodpovednú za poskytovanie informácií o Zmluvných plneniach, a to: ***(doplní poskytovateľ v rozsahu meno, priezvisko, e-mail, tel. číslo)***.

**Článok 4**

**Cena a fakturačné podmienky**

* 1. Cena za dodávku elektriny je uvedená v Prílohe č. 3 tejto Zmluvy a je stanovená v EUR bez dane z pridanej hodnoty, ktorá bola stanovená dohodou v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. K cene za dodávku elektriny bude pri jej fakturácii pripočítaná:
     1. cena za distribučné služby a ostatné poplatky fakturované PDS v súlade s  cenovými rozhodnutiami Úradu pre reguláciu sieťových odvetví (ďalej ako „**ÚRSO**“) platnými a účinnými v čase dodania plnení;
     2. platby za systémové služby a platby za prevádzkovanie systému v súlade s cenovými rozhodnutiami ÚRSO platnými a účinnými v čase dodania plnení;
     3. odvod do jadrového fondu v súlade s nariadením vlády č. 21/2019 Z. z. v platnom a účinnom znení v čase dodania plnení;
     4. iné poplatky, dane alebo peňažné plnenia týkajúce sa dodávky elektriny zavedené právnym poriadkom Slovenskej republiky, ktoré nie sú uplatňované v čase uzatvárania Zmluvy;

ceny a poplatky uvedené v ods. 4.2.1 až 4.2.4 ďalej ako „**Ceny za regulované služby**“;

* + 1. spotrebná daň z elektriny podľa zákona č. 609/2007 Z. z. o spotrebnej dani a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, t. j. v znení platnom a účinnom v čase uskutočnenia zdaniteľného plnenia (ďalej ako „**Zákon o spotrebnej dani**“);
    2. daň z pridanej hodnoty (ďalej len „DPH“) podľa zákona č. 222/2004 Z. z. o dani z pridanej hodnoty v znení platnom a účinnom v čase uskutočnenia zdaniteľného plnenia (ďalej ako „**Zákon o DPH**“).
  1. **Fakturácia**
     1. Dodávka elektriny a poskytovanie distribučných služieb sú v zmysle Zákona o DPH považované za opakované dodanie tovaru a služieb v mesačne sa opakujúcich lehotách. Faktúry sa vystavujú spoločne za dodávku elektriny a distribučné služby.
     2. Fakturačné obdobie je obdobie, za ktoré Poskytovateľ vykonáva zúčtovanie skutočnej spotreby elektriny Objednávateľa, ktorým je v prípade Odberných miest s mesačným odpočtom každý kalendárny mesiac a v prípade Odberných miest s ročným odpočtom ročný cyklus určený PDS (ďalej ako „**Fakturačné obdobie**“).
     3. Poskytovateľ vystaví vyúčtovaciu faktúru za Zmluvné plnenie vždy k poslednému dňu každého Fakturačného obdobia, najneskôr však do 15. pracovného dňa kalendárneho mesiaca nasledujúceho po uplynutí Fakturačného obdobia, a bezodkladne ju doručí Objednávateľovi na e-mailovú adresu: [fakturyPC@vszp.sk](mailto:fakturyPC@vszp.sk).
     4. Objednávateľ bude uhrádzať Poskytovateľovi mesačné preddavky na cenu plnenia predmetu tejto Zmluvy (ďalej ako „Preddavky“). Zmluvné strany sa dohodli, že Objednávateľ bude platiť mesačné preddavky na základe Dohody o platbách za odobratú, ale nevyfakturovanú elektrinu – faktúra (ďalej len „Dohoda“), ktorá je na účely DPH daňovým dokladom za opakované dodávanie tovaru, a to za odberné miesta s ročným odpočtom vo výške 108% z predpokladanej výšky faktúry k 15. dňu príslušného mesiaca a za odberné miesta s mesačným odpočtom vo výške 80% z predpokladanej výšky faktúry k 15. dňu príslušného mesiaca.
     5. Vo vyúčtovacej faktúre Poskytovateľ zohľadní zaplatené Preddavky.
     6. Poskytovateľom predložená faktúra musí byť vyhotovená v súlade s platnými všeobecne záväznými právnymi predpismi. V prípade, že faktúra nespĺňa zákonom stanovené náležitosti alebo nie je vyhotovená v súlade so Zmluvou, má Objednávateľ právo vrátiť ju Poskytovateľovi v lehote splatnosti na zmenu alebo doplnenie s tým, že prestane plynúť lehota splatnosti pôvodnej faktúry a nová lehota v zmysle bodu 4.3.7 tohto článku Zmluvy začne plynúť odo dňa doručenia opravenej faktúry Objednávateľovi na e-mailovú adresu: [fakturyPC@vszp.sk](mailto:fakturyPC@vszp.sk).
     7. Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi na e-mailovú adresu: [fakturyPC@vszp.sk](mailto:fakturyPC@vszp.sk).
     8. Všetky faktúry a Preddavky budú uhrádzané výhradne bezhotovostne. Odplata sa považuje za uhradenú dňom odpísania finančných prostriedkov z bankového účtu Objednávateľa.
     9. Bankové spojenie Poskytovateľa uvedené na faktúre musí byť za každých okolností zhodné s bankovým spojením dohodnutým v tejto Zmluve. Zároveň Poskytovateľovi – platiteľovi DPH bude cena za Zmluvné plnenie uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať Objednávateľa o každej zmene tohto bankového účtu. Ak Poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, Objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre Poskytovateľa na číslo účtu správcu dane vedeného pre Poskytovateľa podľa § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov, pričom Objednávateľ nie je v omeškaní, ak z tohto dôvodu neplní, čo mu ukladá Zmluva. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.
     10. V prípade, že Objednávateľovi vznikne podľa ods. 4.3.5 preplatok, Poskytovateľ ho uhradí na účet Objednávateľa v lehote splatnosti faktúry.

**Článok 5**

**Zodpovednosť, sankcie a reklamácie**

* 1. Poskytovateľ zodpovedá Objednávateľovi za škodu, ktorú Objednávateľovi preukázateľne spôsobil v súvislosti s poskytovaním plnení definovaných v tejto Zmluve a OPZ, a to bez ohľadu na zavinenie.
  2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
  3. V prípade omeškania Objednávateľa s úhradou ceny za Zmluvné plnenie podľa čl. 4 ods. 4.3 tejto Zmluvy je Poskytovateľ oprávnený od Objednávateľa požadovať úroky z omeškania v zákonom stanovenej výške, a to za každý, aj začatý deň omeškania.
  4. V prípade omeškania Poskytovateľa s poskytnutím akéhokoľvek plnenia podľa tejto Zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na Odbernom mieste, ktorého sa omeškanie týka, a to za každý, aj začatý, deň omeškania. V prípade omeškania Poskytovateľa s odstránením vady Zmluvného plnenia v lehote podľa bodu 5.7 tohto článku zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na Odbernom mieste, ktorého sa omeškanie týka, a to za každý aj začatý deň omeškania.
  5. Ak nastane chyba pri fakturácii, majú Zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Poskytovateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Poskytovateľ vystaví opravnú faktúru. Ak chybu zistí Poskytovateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti podľa ods. 4.3.8 Zmluvy.
  6. Objednávateľ má právo kedykoľvek reklamovať vady Zmluvného plnenia poskytnutého Poskytovateľom resp. akékoľvek chyby, ku ktorým došlo pri plnení tejto Zmluvy.
  7. Poskytovateľ reklamáciu prešetrí a výsledok prešetrenia písomne oznámi Objednávateľovi v lehote pätnástich (15) dní od doručenia reklamácie, pokiaľ zo zákona nevyplýva iná lehota. Vady Zmluvného plnenia je Poskytovateľ povinný odstrániť do pätnástich (15) dní.

5.8 Objednávateľ si môže uplatniť reklamáciu u: ........................ e-mailom: ................ ***(doplní uchádzač - kontaktnú osobu, e-mail)***

**Článok 6**

**Povinnosti objednávateľa**

* 1. Objednávateľ sa zaväzuje:
     1. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Zmluvných plnení;
     2. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na poskytnutie Zmluvných plnení, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ;
     3. bez zbytočného odkladu poskytnúť Poskytovateľovi všetku súčinnosť, ktorú je možné od Objednávateľa rozumne požadovať, na poskytnutie Zmluvných plnení.

**Článok 7**

**Trvanie a ukončenie Zmluvy**

* 1. Táto Zmluva sa uzatvára na dobu určitú, na obdobie od 01.01.2024 od 00:00 hod. do 31.12.2024 do 24:00 hod. (ďalej ako „**Zmluvné obdobie**“).
  2. Túto Zmluvu je možné skončiť:
     1. písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj všetky nároky Zmluvných strán vzniknuté na základe alebo v súvislosti s touto Zmluvou;
     2. písomným odstúpením od Zmluvy ktoroukoľvek zo Zmluvných strán z dôvodov uvedených v § 344 a nasl. Obchodného zákonníka alebo v tejto Zmluve;
     3. písomnou výpoveďou Zmluvy podľa ods. 7.7 tohto článku Zmluvy.
  3. Objednávateľ je oprávnený písomne odstúpiť od Zmluvy aj v nasledujúcich prípadoch:
     1. ak sa proti Poskytovateľovi začalo konkurzné konanie alebo reštrukturalizácia;
     2. ak Poskytovateľ vstúpil do likvidácie;
     3. ak Poskytovateľ koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstránil;
     4. ak Poskytovateľ opakovane poruší povinnosť podľa čl. 3 ods. 3.1 a 3.2 tejto Zmluvy, pričom každé porušenie uvedeného sa považuje za podstatné porušenie tejto Zmluvy;
     5. ak v čase uzavretia Zmluvy existoval dôvod na vylúčenie Poskytovateľa pre nesplnenie podmienky účasti podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/20160418?ucinnost=16.05.2018#paragraf-32.odsek-1.pismeno-a) Zákona o verejnom obstarávaní;
     6. ak táto Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
     7. dňom právoplatného rozhodnutia registrujúceho orgánu o výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“);
     8. dňom právoplatného rozhodnutia registrujúceho orgánu o pokute podľa § 13 ods. 2 zákona o registri partnerov verejného sektora;
     9. ak dôjde k výmazu partnera verejného sektora na návrh oprávnenej osoby počas trvania Zmluvy;
     10. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora);
     11. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora;
     12. ak sa Poskytovateľ stane dlžníkom poistného na zdravotné poistenie voči Objednávateľovi;
     13. ak právnickej osobe Poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov.
  4. Poskytovateľ je oprávnený písomne odstúpiť od tejto Zmluvy v prípade, ak Objednávateľ poruší Zmluvu podstatným spôsobom. Za podstatné porušenie tejto Zmluvy zo strany Objednávateľa sa považuje omeškanie s úhradou faktúry o viac ako 30 dní po lehote splatnosti faktúry, pričom predpokladom na odstúpenie od Zmluvy z uvedeného dôvodu je, že Poskytovateľ na úhradu dlžnej faktúry Objednávateľa písomne vyzval a to tak, že umožnil Objednávateľovi uhradiť dlžnú faktúru v dodatočnej lehote 7 pracovných dní odo dňa doručenia tejto výzvy.
  5. Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.
  6. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú okolnosti, ktoré vznikli nezávisle od vôle povinnej zmluvnej strany a ktoré spôsobili, že ich vplyvom nie je možné plniť povinnosti vyplývajúce z tejto Zmluvy, a to najmä: vojna, embargo, štrajky, zemetrasenia, živelné katastrofy. Za vyššiu moc sa nepovažujú výpadky vo výrobe a nezískanie úradných povolení.
  7. Túto Zmluvu môže každá zo Zmluvných strán písomne vypovedať aj bez udania dôvodu s výpovednou lehotou (i) šesť (6) mesiacov v prípade výpovede podanej Poskytovateľom a (ii) dva (2) mesiace v prípade výpovede podanej Objednávateľom. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
  8. Ak Poskytovateľ stratil spôsobilosť dodávať elektrinu, táto Zmluva zanikajú týmto dňom, pričom Poskytovateľ je povinný uhradiť Objednávateľovi akékoľvek škody, ktoré v dôsledku zániku Zmluvy Objednávateľovi vzniknú.
  9. Poskytovateľ vyhlasuje, že spĺňa podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, Objednávateľ je oprávnený od Zmluvy odstúpiť, a Poskytovateľ je povinný nahradiť Objednávateľovi škodu, ktorá mu tým vznikla.
  10. Ak nie je splnená povinnosť podľa § 11 ods. 2 zákona o registri partnerov verejného sektora alebo ak je partner verejného sektora v omeškaní so splnením povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá Zmluva.
  11. V prípade, že Objednávateľ nevyužije právo odstúpiť od zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany Poskytovateľa vo výške 20% z celkovej ceny Zmluvného plnenia vrátane DPH podľa čl. 4 ods. 4.1 tejto Zmluvy.

**Článok 8**

**Komunikácia a ostatné dojednania**

* 1. Zmluvné strany sa dohodli, že písomnosti podľa tejto Zmluvy sa doručujú osobne, poštou, kuriérskou službou alebo e-mailom. Každá zo Zmluvných strán je povinná písomne informovať druhú Zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované poštou a kuriérskou službou sa doručujú na adresu sídla Zmluvných strán, uvedenú tejto Zmluve. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhej Zmluvnej strany.
  2. Na doručovanie písomností týkajúcich sa vzniku, zmeny, zániku alebo akéhokoľvek porušenia Zmluvy sa nepoužije e-mail.
  3. Písomnosti a komunikácia medzi Zmluvnými stranami týkajúca sa tejto Zmluvy bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhej Zmluvnej strane na jej adresu uvedenú v tejto Zmluve, na jej dodatočne písomne oznámenú adresu alebo na adresu evidovanú v Obchodnom alebo inom registri.
  4. Ak pripadne deň splnenia nejakej povinnosti jednej zo zmluvných strán tejto Zmluvy (napr. doručenia dokumentu alebo splatnosti pohľadávky) na deň, ktorý nie je pracovným dňom, dňom splnenia povinnosti je najbližší nasledujúci pracovný deň.
  5. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  6. Objednávateľ má právo na náhradu škody preukázateľne vzniknutej nesplnením vlastnej daňovej povinnosti Poskytovateľa, platiteľa DPH, v zmysle § 78 zákona o DPH. Objednávateľ má zároveň právo uplatniť u Poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
  7. Objednávateľ je oprávnený jednostranne započítať svoje pohľadávky voči Poskytovateľovi, ktoré mu vznikli z dôvodu uplatnenia ručenia za daň voči Objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.
  8. Poskytovateľ nie je oprávnený postúpiť akékoľvek práva a pohľadávky vyplývajúce z tejto Zmluvy na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**Článok 9**

**Osobitné protikorupčné ustanovenia**

9.1 Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Zmluvy, ktoré by spôsobilo, že by Zmluvné strany alebo osoby ovládané Zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

9.2 Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej Zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej Zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto Zmluvy v rozpore s Etickým kódexom Všeobecnej zdravotnej poisťovne, a.s., dostupným na [www.vszp.sk](http://www.vszp.sk).

9.3 Zmluvné strany sa zaväzujú bezodkladne informovať druhú Zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto Zmluvy.

9.4 V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Zmluvy je poskytnutý Zmluvnej strane alebo zástupcovi Zmluvnej strany v rozpore s týmto článkom, môže Zmluvná strana od tejto Zmluvy odstúpiť.

9.5 Zmluvné strany sa zaväzujú dodržiavať apolitickosť vo vzájomnom postupe pri uzatváraní Zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a. s. V prípade nedodržiavania stanovených apolitických, morálnych a etických hodnôt je Zmluvná strana oprávnená od tejto Zmluvy odstúpiť.

**Článok 10**

**Záverečné ustanovenia**

10.1 Neoddeliteľnou súčasťou Zmluvy sú nasledovné prílohy:

* + 1. Príloha č. 1 Opis predmetu zákazky;
    2. Príloha č. 2 Predpokladaný objem odberu a zoznam Odberných miest;
    3. Príloha č. 3 Cena za dodávku elektriny;
    4. Príloha č. 4 Povolenia a vyhlásenia;
    5. Príloha č. 5 Zoznam subdodávateľov Poskytovateľa;
    6. Príloha č. 6 Výška Preddavkov za Odberné miesta s ročným odpočtom.
  1. Príloha č. 6 bude doplnená do 30 dní od podpisu tejto zmluvy, najneskôr do 31.12.2023.

10.3 Osobné údaje kontaktných osôb a osôb podieľajúcich sa na plnení predmetu tejto Zmluvy budú spracúvané za účelom plnenia tejto Zmluvy, pričom obe Zmluvné strany vyhlasujú, že sú oprávnené tieto osobné údaje poskytnúť druhej Zmluvnej strane. Okrem osobných údajov podľa prvej vety tohto bodu pri plnení tejto Zmluvy nebudú spracúvané osobné údaje. Ak pri plnení predmetu Zmluvy dôjde k náhodnému kontaktu s osobnými údajmi, je Poskytovateľ a jeho subdodávatelia povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

10.4 Ak ktorékoľvek z ustanovení Zmluvy bude považované za nezákonné, neplatné alebo nevykonateľné (celkom alebo z časti) podľa všeobecne záväzných právnych predpisov platných na území Slovenskej republiky alebo na inom základe, také ustanovenie (alebo jeho časť) nebude, výlučne v rozsahu, ktorý je neplatný, tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení Zmluvy zostane nedotknutá. Zmluvné strany zároveň nahradia toto nevynútiteľné či neplatné ustanovenie alebo jeho časť iným ustanovením, ktoré sa mu svojím obsahom a účelom bude čo najviac približovať.

10.5 Táto Zmluva môže byť doplnená alebo zmenená len na základe písomných a očíslovaných dodatkov k tejto Zmluve v súlade s § 18 Zákona o verejnom obstarávaní.

10.6 V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.

10.7 Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak sa Zmluvné strany nedohodnú, bude vec riešiť vecne a miestne príslušný súd Slovenskej republiky.

10.8 Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete Zmluvy, a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú podpisom tejto Zmluvy. Zmluvné strany tiež vyhlasujú, že sú oprávnené s predmetom Zmluvy nakladať, zmluvné prejavy druhej zmluvnej strany sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Zmluvu podpísali.

10.9 Táto Zmluva je vyhotovená v piatich (5) rovnopisoch v slovenskom jazyku, z ktorých každý je považovaný za originál. Dve (2) vyhotovenia Zmluvy dostane Poskytovateľ a tri (3) vyhotovenia dostane Objednávateľ.

10.10 Táto Zmluva nadobúda platnosť dňom jej podpisu obidvoma Zmluvnými stranami a  účinnosť dňom 01.01.2024, za predpokladu jej predchádzajúceho zverejnenia v Centrálnom registri zmlúv vedenom Úradom vlády Slovenskej republiky v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zmluvu zverejní Objednávateľ.

V mene Objednávateľa V mene Poskytovateľa

V Bratislave, dňa............... V ................., dňa..............

............................................ .............................................

MUDr. Beata Havelková, MPH, MBA

podpredsedníčka predstavenstva

Všeobecná zdravotná poisťovňa, a.s.

.............................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

**Príloha č. 1**

**Opis predmetu zákazky**

Predmetom zákazky je zabezpečenie dodávky elektriny a distribúcie elektriny do 37 odberných miest podľa konkrétnych potrieb Objednávateľa, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku počas obdobia od 01.01.2024 – 31.12.2024.

Predpokladaný objem odobratej elektriny je **1 702,880 MWh**.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do Odberných miest Objednávateľa vrátane prevzatia zodpovednosti za odchýlky voči zúčtovateľovi odchýlok za každé Odberné miesto Objednávateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre Objednávateľa. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Poskytovateľ zabezpečí individuálnu starostlivosť a bezplatné poradenstvo pre Objednávateľa, zamerané na znižovanie spotreby elektriny.

Poskytovateľ zabezpečí individuálnu starostlivosť a obsluhu pre všetky Odberné miesta zahrňujúcu aj odbornú podporu pri pripájaní nových Odberných miest Objednávateľa.

**Príloha č. 2**

**Predpokladaný objem odberu a zoznam Odberných miest**

Predpokladaný objem odobratej elektriny počas Zmluvného obdobia: je **1 702,880 MWh** (ďalej ako „**Predpokladaný odber**“)

Charakteristika Odberných miest: prevažne administratívneho charakteru.

Tabuľka č. 1 – Zoznam Odberných miest Objednávateľa

|  |  |  |  |  |  |  |
| --- | --- | --- | --- | --- | --- | --- |
| **Č.** | **Odberné miesta (Názov/adresa )** | **Predpoklad. odber ( kWh ) od 01.01.2023 do 31.12.2023** | **EIC kód** | **Napäťová úroveň** | **Rezervovaná kapacita (kW)** | **Max. rezerv. kapacita (kW)/ hodnota ističa (A)** |
| 1 | Panónska cesta 2, 851 04 Bratislava | **443,749** | 24ZZS40000438295 | nn | 200 | ~~3 X 800~~ |
| 2 | Mamateyova 17, 850 05 Bratislava | **326,130** | 24ZZS6063474000L | nn | 185 | ~~3 x 400~~ |
| 3 | Ondavská 3, 821 08 Bratislava | **143,964** | 24ZZS6071030000Q | nn | 95 | ~~3 x 630~~ |
| 4 | Halenárska 22 Trnava 917 01 | **44,908** | 24ZZS6108959000E | nn | 42 | ~~3 x 200~~ |
| 5 | SNP 10 920 01 Hlohovec | **2,600** | 24ZZS60982390004 | nn |  | **1 x 25** |
| 6 | M.R. Štefánika 46 911 01 Trenčín | **12,855** | 24ZZS21802910004 | nn | 10 | ~~3 x 40~~ |
| 7 | Partizánska 2315 911 01 Trenčín | **45,843** | 24ZZS6079704000M | nn | 40 | ~~3 x 250~~ |
| 8 | Malá Jarková 2942/18 945 01 Komárno | **10,409** | 24ZZS43141720007 | nn | 16 | ~~3 x 50~~ |
| 9 | A. Sládkoviča 2688/3 934 01 Levice | **25,268** | 24ZZS42370580001 | nn | 18 | ~~3 x 100~~ |
| 10 | Pribinova 2712 955 01 Topoľčany | **17,554** | 24ZZS60088920005 | nn | 22 | ~~3 x 100~~ |
| 11 | Námestie slobody 119/12 963 01 Krupina | **3,000** | 24ZSS1215251000W | nn |  | **3 x 25** |
| 12 | Nám. Artézskych prameňov 16  984 01 Lučenec | **17,219** | 24ZSS5202337000X | nn | 19 kW | ~~3 x 100~~ |
| 13 | M.R. Štefánika 165 017 01 Považská Bystrica | **18,337** | 24ZSS7203780000H | nn | 18 kW | ~~3 x 63~~ |
| 14 | Včelárska 1 971 01 Prievidza | **97,745** | 24ZSS9655274001O | **vn** | 42 kW | navýšenie |
| 15 | Francisciho 11 979 01 Rimavska Sobota | **4,000** | 24ZSS5207161000J | nn | 14 kW | ~~3 x 63~~ |
| 16 | Mierová 11, 982 01 Tornaľa | **4,800** | 24ZSS45121480008 | nn |  | **3 x 25** |
| 17 | Medveckého 4 960 01 Zvolen | **17,813** | 24ZSS1216144000M | nn | 16 kW | ~~3 x 50~~ |
| 18 | 1. mája 5783/34 010 01 žilina | **26,451** | 24ZSS7216878000H | nn | 26 kW | ~~3 x 63~~ |
| 19 | P.O. Hviezdoslava 26 010 01 Žilina | **51,284** | 24ZSS97966770003 | **vn** | 37 kW | zníženie |
| 20 | Palárikova 91 022 01 Čadca | **53,231** | 24ZSS72112390007 | nn | 42 kW | ~~3 x 80~~ |
| 21 | P. Mudroňa 33 036 01 Martin | **22,073** | 24ZSS62115550005 | nn | 18 kW | ~~3 x 100~~ |
| 22 | Štiavnicka cesta 3 034 01 Ružomberok | **13,226** | 24ZSS32104490002 | nn | 13 kW | ~~3 x 63~~ |
| 23 | Kúpeľná 5 080 01 Prešov | **49,009** | 24ZVS0000015361M | nn | 42 | ~~3 x 160~~ |
| 24 | Strojnícka 9 080 06 Prešov | **3,478** | 24ZVS0000673796U | nn | 8 | ~~3 x 25~~ |
| 25 | Tačevská 3463/43 085 01 Bardejov | **25,572** | 24ZVS00006279397 | nn | 18 | ~~3 x 80~~ |
| 26 | Tolstého 3631/1 058 01 Poprad | **40,975** | 24ZVS0000025281E | nn | 48 | ~~3 x 160~~ |
| 27 | MUDr. Pribulu 150/8 089 01 Svidník | **6,742** | 24ZVS0000718706O | nn | 13 | ~~3 x 50~~ |
| 28 | Hronského 1166 093 01 Vranov n Topľou | **9,675** | 24ZVS0000017765P | nn | 12 | ~~3 x 42,5~~ |
| 29 | Senný trh 1 040 01 Košice | **109,500** | 24ZVS00006244557 | nn | 57 | ~~3 x 250~~ |
| 30 | Štúrova 21 040 01 Košice | **3,500** | 24ZVS0000058640G | nn | 42 | ~~3 x 200~~ |
| 31 | Námestie slobody 17 071 01 Michalovce | **16,272** | 24ZVS00000456036 | nn | 21 | ~~3 x 125~~ |
| 32 | Komenského 4 075 01 Trebišov | **27,883** | 24ZVS0000059134Q | nn | 23 | ~~3 x 145~~ |
| 33 | Mierová 828, 068 01 Medzilaborce | **4,500** | 24ZVS00008176271 | nn |  | **1 x 25** |
| 34 | Hlavná 172 077 01 Kráľovsky Chlmec | **3,315** | 24ZVS0000043525A | nn |  | **1 x 21** |

**Príloha č. 3**

**Cena za dodávku elektriny**

1. **Pojmy a definície**
   1. Pre účely stanovenia Ceny za dodávku elektriny sú rozhodujúce nasledovné pojmy, skratky, definície a vzorce:
      1. Základné pojmy

| **Pojem** | **Skratka** | **Vysvetlenie** |
| --- | --- | --- |
| Odberné miesta s priebehovým meraním merania spotreby elektriny, resp. odberné miesta s mesačným odpočtom spotreby elektriny | **OMA** | Odberné miesta s priebehovým meraním podľa Pravidiel trhu § 2 bod c)   * číslo 1. (priebehové meranie s možnosťou diaľkového odpočtu – meranie typu A) a |
| Odberné miesta bez priebehového merania spotreby elektriny, resp. odberné miesta s ročným odpočtom spotreby elektriny | **OMC** | Odberné miesta s priebehovým meraním podľa Pravidiel trhu § 2 bod c) číslo 3. (meranie bez priebehového merania a bez možnosti diaľkového odpočtu – meranie typu C) |
| **Pravidlá trhu** |  | Vyhláška č. 24/2013 Úradu pre reguláciu sieťových odvetví, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v platnom znení |
| **Prevádzkový poriadok** |  | * dokument vydaný PDS a schválený ÚRSO, upravujúci podmienky prevádzky distribučnej sústavy a práva a povinnosti jednotlivých účastníkov trhu s elektrinou, * platné znenie Prevádzkového poriadku je zverejnené na webovom sídle príslušnej PDS. |

* + 1. Indexy pri skratkách a veličinách

|  |  |  |
| --- | --- | --- |
| **Pojem** | **Skratka** | **Vysvetlenie** |
| mesiac | **M** | poradie kalendárneho mesiaca v roku |
| hodina | **h** | poradie hodiny v príslušnom mesiaci M |
| počet hodín v mesiaci | **m** | počet hodín príslušného kalendárneho mesiaca |
| Odberné miesto | **Z** | Odberné miesto s priebehovým meraním spotreby elektriny (OMA) |
| počet Odberných miest | **z** | počet Odberných miest s priebehovým meraním spotreby elektriny (OMA) |

* + 1. Veličiny

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| Aditívum | **A** | * prirážka o ktorú sa zvýši Spotová cena (SPOTMh), * [•] (hodnota úspešného uchádzača) výsledok verejného obstarávania, * vyjadrené číselne s 2 desatinnými miestami, * nemenné počas celého Zmluvného obdobia, | EUR/MWh |
| Spotová cena | **SPOTMh** | ceny elektriny na krátkodobom trhu s elektrinou organizovanom spoločnosťou OKTE, a.s. (IČO: 45 687 862) v hodine h mesiaca M zverejnená na stránke <https://www.okte.sk/sk/kratkodoby-trh/zverejnenie-udajov-dt/podrobny-prehlad-dt/> | EUR/MWh |
| Skutočná hodinová spotreba OMA | **QZMh** | * množstvo spotrebovanej elektriny v hodine h mesiaca M v konkrétnom OMA podľa údajov určeného meradla, * údaje o spotrebe poskytuje Poskytovateľovi príslušná PDS v zmysle príslušných predpisov, ktorými sa stanovujú podrobnosti merania elektriny a odovzdávania technických údajov a podľa Prevádzkového poriadku | MWh |
| Skutočná mesačná spotreba OMA | **QZM** | množstvo spotrebovanej elektriny v mesiaci M v konkrétnom OMA | MWh |
| Skutočná ročná spotreba OMA | **QZ** | množstvo spotrebovanej elektriny v konkrétnom OMA počas Zmluvného obdobia | MWh |

* + 1. Vzorce

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| Jednotková cena za dodávku elektriny (OMA) | **C‘ZM** | jednotková cena za dodávku elektriny pre konkrétne OMA v mesiaci M | EUR/MWh |
| Cena za dodávku elektriny (OMA) | **CZM** | * týka sa konkrétneho OMA v mesiaci M * predstavuje súčin Jednotkovej ceny za dodávku elektriny a spotreby elektriny   , resp. | EUR |
| Cena za dodávku elektriny za všetky OMA v mesiaci M | **PZM** |  | EUR |
| Cena za dodávku elektriny za všetky OMA počas Zmluvného obdobia | **PA** |  | EUR |
| Priemerná jednotková cena za dodávku elektriny | **P‘A** | týka sa celého Zmluvného obdobia a predstavuje podiel Ceny za všetky OMA a Skutočnej ročnej spotreby všetkých OMA | EUR |

1. **Odberné miesta s priebehovým meraním spotreby elektriny OMA.**
   1. Jednotková za dodávku elektriny do OMA je stanovená podľa vzorca pre C’ZM uvedeného v bode 1.1.4.
   2. Cena za dodávku elektriny do OMA v príslušnom kalendárnom mesiaci (Fakturačnom období) sa vypočíta ako súčin Jednotkovej ceny za dodávku elektriny a skutočnej spotreby elektriny OMA podľa vzorca pre CZM uvedeného v bode 1.1.4. (ďalej len „**Cena za dodávku elektriny 1**“).
2. **Odberné miesta bez priebehového merania spotreby elektriny OMC.**
   1. Jednotková za dodávku elektriny do OMC je zhodná s Priemernou jednotkovou cenou za dodávku elektriny do všetkých OMA za celé Zmluvné obdobie a je stanovená podľa vzorca pre P’A uvedeného v bode 1.1.4.
   2. Cena za dodávku elektriny do OMC sa vypočíta súčin Priemernej jednotkovej ceny za dodávku elektriny a skutočnej spotreby elektriny príslušného OMC (ďalej len „**Cena za dodávku elektriny 2**“).

**Príloha č. 4**

**Povolenia a vyhlásenia**

**Príloha č. 5**

**Zoznam subdodávateľov Poskytovateľa**

Obchodné meno: ................................

Adresa sídla: ......................................................

I. \*Zabezpečenie predmetu zákazky „**Dodávka elektrickej energie pre potreby VšZP“**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), vo veci ktorej je uzatvorená **Zmluva o dodávke elektriny, zabezpečení distribúcie elektriny a prevzatí zodpovednosti za odchýlku,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto zmluvy, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

.............................

***(meno, priezvisko, podpis konateľa)***

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

**Príloha č. 6**

**Výška Preddavkov za Odberné miesta s ročným odpočtom**

* 1. Výška Preddavkov na cenu Zmluvného plnenia zodpovedá predpokladanej cene Zmluvného plnenia za kalendárny mesiac.
  2. Preddavok zohľadňuje množstvo elektriny vo výške 6,70% z Predpokladaného odberu a všetky zložky ceny podľa článku 4 Zmluvy (t.j. Cenu za dodávku elektriny, Ceny za regulované služby, spotrebnú daň a DPH).
  3. Pre účely výpočtu Preddavkov sa miesto Ceny za dodávku elektriny použije cena vypočítaná ako súčet Ceny VDT a hodnoty Aditíva A (ďalej len „**Preddavková cena**“). Cena VDT je cenou elektriny na krátkodobom trhu organizovanom spoločnosťou OKTE, a.s., IČO 45 687 862, ktorá je zverejnená na stránke [www.okte.sk](http://www.okte.sk), časť „KRÁTKODOBÝ TRH“, „Zverejnenie údajov VDT“, „Mesačná správa VDT“ a jej výška zodpovedá hodnote „Base", „Mesačné indexy VDT", a ktorá sa stanovuje za kalendárne mesiace.
  4. Pre prvý výpočet Preddavkovej ceny sa použije Cena VDT za mesiac november 2023, pričom pre túto cenu a akúkoľvek inú Cenu VDT použitú neskôr pre stanovenie Preddavkovej ceny platí pojem „**Použitá Cena VDT**".
  5. Preddavková cena platí pre každý nasledovný kalendárny mesiac, pokiaľ sa nezmení.
  6. Preddavková cena sa zmení a jej nová výška sa použije na výpočet Preddavkov na príslušný mesiac, ak Cena VDT za predošlý kalendárny mesiac (ďalej len „**Referenčná cena**“)

1. bude nižšia ako 80% Použitej Ceny VDT (naposledy stanovenej na výpočet Preddavkovej ceny) a Objednávateľ včas požiada Poskytovateľa o zníženie Preddavkovej ceny, pričom za včasné požiadanie sa považuje doručenie žiadosti o zníženie Preddavkovej ceny Poskytovateľovi najneskôr do 5. dňa príslušného kalendárneho mesiaca,
2. bude vyššia ako 120% Použitej Ceny VDT a Poskytovateľ včas informuje Objednávateľa o zvýšení Preddavkovej ceny, pričom za včasné informovanie sa považuje doručenie informácie o zvýšení Preddavkovej ceny Objednávateľovi najneskôr do 5. dňa príslušného kalendárneho mesiaca.
   1. Ak nebude druhej Zmluvnej strane včas doručená žiadosť alebo informácia o zmene Preddavkovej ceny, Preddavková cena sa zmení a Preddavky podľa nej vypočítané budú platné od nasledujúceho mesiaca.
      1. Napr. ak ku dňu 2.4.2024 platí Preddavková cena, pre ktorej výpočet bola Použitá Cena VDT vo výške 100 EUR/MWh a Referenčná cena (za obdobie marec 2024) je 50 EUR/MWh (menej ako 80% Použitej Ceny VDT), na výpočet Preddavkovej ceny sa použije Referenčná cena vo výške 50 EUR/MWh, ak o zmenu Objednávateľ požiada. Ak žiadosť o zmenu Preddavkovej ceny je doručená Poskytovateľovi včas (najneskôr do 5.4.2024), použije sa zmenená Preddavková cena (s Cenou VDT vo výške 50 EUR/MWh) pre výpočet Preddavkov za mesiac apríl 2024. Ak žiadosť o zmenu Preddavkovej ceny nie je doručená Poskytovateľovi včas (dátum doručenia po 5.4.2024), použije sa zmenená Preddavkovej cena až za mesiac máj 2024.
   2. Pre účely výpočtu Preddavkov sa použijú Ceny za regulované služby, sadzby spotrebnej dane a DPH (t.j. zložky ceny podľa článku 4.2. tejto Zmluvy, ďalej len „**Ostatné ceny**") platné ku dňu podpisu Zmluvy.
   3. V prípade, že dôjde k zmene niektorej ceny z kategórie Ostatných cien, môže Poskytovateľ alebo Objednávateľ požiadať o úpravu výšky Preddavkov zohľadňujúce tieto zmeny, najviac však dva krát počas Zmluvného obdobia.
   4. Poskytovateľ je povinný zaslať Objednávateľovi informáciu o výške Preddavkov vo forme novej/upravenej dohody o platbách za opakované dodanie tovaru na celý rok podľa jednotlivých kalendárnych mesiacov, najneskôr:
3. do 5 dní odo dňa, keď ho Objednávateľ požiadal o zníženie Preddavkovej ceny (podľa bodu 1.7. písmeno a) alebo bodu 1.10. tejto prílohy) alebo
4. súčasne s oznámením o zvýšení Preddavkovej ceny (podľa bodu 1.7. písmeno b) alebo bodu 1.10. tejto prílohy).
   1. Splatnosť Preddavkov je do 15. dňa kalendárneho mesiaca, za ktorý sa preddavok platí (napr. Preddavok za mesiac február, je splatný 15. februára).
   2. Platba Preddavkov sa bude uskutočňovať v súlade so sumami a variabilným symbolom uvedenými v Rozpise platieb za jednotlivé odberné miesta v tabuľke v bode 1.15. tejto prílohy, bez vystavenej zálohovej faktúry.
   3. Výška Preddavkov je stanovená jednou sumou za každé Odberné miesto.
   4. Tabuľka 1 - Rozpis platieb za jednotlivé odberné miesta:

|  |  |  |  |  |  |  |
| --- | --- | --- | --- | --- | --- | --- |
| Variabilný  symbol/č. FA | Dátum  dodania | Dátum  splatnosti | Sadzba  DPH | Základ  dane (€) | Výška  dane (€) | Na úhradu  (€) |
| xxxx | xxx | xxx | 20,00% | xxx | xxx | xxx |
| xxxx | xxx | xxx | 20,00% | xxx | xxx | xxx |
| xxxx | xxx | xxx | 20,00% | xxx | xxx | xxx |
| xxxx | xxx | xxx | 20,00% | xxx | xxx | xxx |
| xxxx | xxx | xxx | 20,00% | xxx | xxx | xxx |

V mene Objednávateľa V mene Poskytovateľa

V Bratislave, dňa............... V ................., dňa..............

......................................... .............................................

MUDr. Beata Havelková, MPH, MBA

podpredsedníčka predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.